**פרוטוקול ישיבת ההנהלה כלכלית מס' 11.20 15.7.20**

* + - 1. דו"ח מנכ"ל – דיאגו.
      2. הצעה למימון פרויקטים – ככלל, תקופת הקורונה גורמת לקושי בתהליך ולהקשחת דרישות המערכת הבנקאית.

בר גיורא – במשא ומתן עם הבנקים. נבחר בהצעה הטובה שתתקבל. יוצאים לביצוע, גם אם יידרש מימון ביניים.

סולרי – במשא ומתן כנ"ל. יחזור לאישור ההנהלה בגמר המשא ומתן.

רפת – כנ"ל. יש גם אפשרות למימון של תנובה. החלטה לאחר סיום המשא ומתן.

* + - 1. מתן הלוואה מטולגל יישומי לייזר לסולאדור – אושר.
      2. סיכום תמחירי 2019:

1. מטעים – הוצג על ידי דיאגו בהיעדרו של אבנר:

* תמרים – שיפור ניכר ביחס לשנה הקודמת, אך לא עמדנו בתכנית. ייבחן המשך הפעילות לאחר התאמת הכנסות מול הוצאות לפי עונות.
* זיתים – שנת ON. עם זאת, לא עמדנו בתכנית (תועלת שנתית ממוצעת של 500 ₪/דונם, נמוכה מאוד ביחס לחלופות).
* כרם – תוצאות נמוכות מהתכנית. זנים חדשים לא מוכרים נכנסו לניבה. הופקו לקחים לשנה הבאה.
* אשכוליות – מחירים נמוכים מהצפוי. השוק הכתיב קטיף סלקטיבי. חלק מהפרי נקטף בינואר 2020, ולכן קלנדרית ב-2019 לא עמדנו בתכנית. עם זאת, בשקלול עונתי התוצאות טובות מהתכנית ב-200 אש"ח בקירוב (יחד עם הפרי של ינואר, כאמור).
* אבוקדו – תוצאות מעולות (יתרה של כ-3,000 אש"ח לפני דמי מחזור), הן ביחס לתכנית (יתרה של 2,000 אש"ח) הן ביחס ל-2018 (יתרה של 1,700 אש"ח) עקב יבול ומחירים גבוהים יותר. חלק מהפרי נקטף ב-2020 (קטיף ראשון של הג'אם בסירין) ולא נכנס לחישוב.
* בשקדים עברו את התוכנית באופן משמעותי עקב יבול גבוה (190 קילוגרם/דונם) במחיר של 30 ₪/קילוגרם.

סוכם: אבנר יוציא נייר ניתוח סיכום והסברים.

1. בננות – תוצאה מצוינת עקב המחיר הגבוה (יתרה לפני דמי מחזור של 1,914 אש"ח), גבוהה ביחס לתכנית (1,151 אש"ח) ול-2018 (1,630 אש"ח). הדו"ח אינו כולל את עליית ערך המטע הצעיר (השקעות שבוצעו ב-2019 והחלו להניב ב-2020), כלומר התוצאות טובות אפילו יותר. שיתוף הפעולה עם בית זרע חסך בעיקר בהוצאות עבודה אך, כאמור, הסתיים במחצית 2020.
2. רפת – 2019 הייתה שנה לא קלה לכלל הענף בארץ ובדגניה (יתרה לפני דמי מחזור של 1,450 אש"ח, 0.38 ₪/ליטר), נמוך מהתכנית (1,700 אש"ח, 0.4 ₪/ליטר) ומ-2018 (1,980 אש"ח, 0.49 ₪/ליטר). עם זאת, למרות "הגיבנת" מהקדחת אשתקד, התוצאות טובות יחסית במושגים ארציים (רפתות הגיעו להפסד).

**ההנהלה מברכת את מנהלי הענפים והצוותים על התוצאות.**